钦定古今图书集成/明伦汇编/氏族典/第084卷 > 胡宁
## 钦定古今图书集成/明伦汇编/氏族典/第084卷 > 胡宁

按《宋史胡安国传》：“安国子宁，字和仲，以荫补官。秦桧
当国，召试馆职，除敕令所删定官，迁太常丞、祠部郎
官。初以宁父兄故召用，及寅与桧忤，乃出宁为夔路
安抚司参议官，除知澧州，不赴，主管台州崇道观，卒。
安国之传《春秋》也，修纂检讨，尽出宁手。又著《春秋通
旨》，以羽翼其书云。”